
   REPUBLIKA HRVATSKA
   BRODSKO-POSAVSKA ŽUPANIJA 
   UPRAVNI ODJEL ZA GRADITELJSTVO,  
   INFRASTRUKTURU I ZAŠTITU OKOLIŠA 
Petra Krešimira IV. br. 1, 35 000 Slavonski Brod
tel: 035/443-126;   fax: 035/404-190
e-mail: komgosp@bpz.hr
KLASA: UP/I 352-02/22-01/02
URBROJ: 2178-03-02/5-22-04
Slavonski Brod,  16. svibanj  2022. godine



Upravni odjel za graditeljstvo, infrastrukturu i zaštitu okoliša, Brodsko-posavska županija, OIB 27400987949,  temeljem članka 30. stavak 4. i 6., vezano uz članak 29. stavak 2. Zakona o zaštiti prirode („Narodne novine“,  br. 80/13, 15/18, 14/19 i 127/19),  povodom zahtjeva nositelja zahvata HEP - Operater distribucijskog sustava d.o.o. Elektra Slavonski Brod, OIB 46830600751, Petra Krešimira IV. br. 11, 35000 Slavonski Brod, za provedbom  postupka Prethodne ocjene prihvatljivosti za ekološku mrežu  zahvata izgradnje MTS 20/0,4  kV Gospodarska zona Ruščica – jug s priključnim KDV 20 kV, te NN 0,4 kV kabelskom mrežom,  nakon provedenog postupka, donosi


R  J  E  Š  E  NJ  E


1.    Namjeravani  zahvat:  „Izgradnja  MTS  20/0,4   kV   Gospodarska  zona  Ruščica – jug  s 
       priključnim KDV 20 kV, te NN 0,4 kV kabelskom mrežom,  na  području  Općine  Klakar“,  
       Brodsko-posavska  županija, nositelja  zahvata HEP – Operater distribucijskog sustava d.o.o.,
       Elektra  Slavonski  Brod  iz   Slavonskog  Broda,  Petra  Krešimira  IV.  br. 11,  prihvatljiv  je  za 
       ekološku  mrežu.
2.    Ovo Rješenje izdaje se na rok od četiri (4) godine.
3.    Ovo Rješenje objavljuje  se  na  internetskim  stranicama Brodsko-posavske županije.


O  b  r  a  z  l  o  ž  e  nj  e

Brodsko-posavska županija, Upravni odjel za graditeljstvo, infrastrukturu i zaštitu okoliša, je zaprimio dana 7. ožujka  2022. god., zahtjev nositelja zahvata HEP-ODS d.o.o. Elektra Slavonski Brod iz Slavonskog Broda, Petra Krešimira IV. br. 11, za provedbu postupka Prethodne ocjene prihvatljivosti za ekološku mrežu za zahvat  izgradnje MTS 20/0,4 kV  Gospodarska zona Ruščica – jug s priključnim KDV 20 kV, te NN 0,4 kV kabelskom mrežom, na  kčbr. 145/2, 615, 564/1, 542/1, 542/2,  607/2, 608/2, 608/3, 531 k.o. Ruščica, te  kčbr.  2571  k.o. Gornja Bebrina, na području Općine Klakar. Zahtjev je u skladu s  odredbama članka 30. stavka 2. Zakona o zaštiti prirode,  te je uz zahtjev dostavljeno Idejno rješenje (Elektrotehnički projekt, mapa I; zop: DH2112, iz veljače 2022. god.). 

Upravni odjel  je  sukladno članku 30. stavak 3. Zakona o zaštiti prirode, dopisom (KLASA:UP/I 352-02/22-01/02, URBROJ:2178-03-02/5-22-02, od 8. ožujka 2022. god.), zatražio prethodno mišljenje Ministarstva gospodarstva i održivog razvoja, Zavoda za zaštitu okoliša i prirode. U prethodnom mišljenju Ministarstva, Zavoda za zaštitu okoliša i prirode, zaprimljenog dana 16. svibnja 2022. god. (KLASA: 352-03/22-02/102, URBROJ: 517-12-2-3-2-22-2, od 11. svibnja  2022. god.), navodi se kako se Prethodnom ocjenom zahvata može isključiti mogućnost značajnih negativnih utjecaja na ciljeve očuvanja i cjelovitost područja ekološke mreže, te da je zahvat prihvatljiv i  nije potrebno provesti Glavnu ocjenu zahvata za ekološku mrežu. 

U provedbi postupka ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i mišljenje Zavoda za zaštitu okoliša i prirode, te je utvrdio sljedeće.

Namjeravani zahvat se planira na  kčbr. 145/2, 615, 564/1, 542/1, 542/2,  607/2, 608/2, 608/3, 531 k.o. Ruščica, te  kčbr.  2571  k.o. Gornja Bebrina. Planira se izgradnja nove MTS 20/0,4 kV u Gospodarskoj zoni Ruščica – jug na kčbr. 542/1 k.o. Ruščica. Iz nove MTS  predviđa se izgradnja dva nova niskonaponska kabelska izvoda za distribucijsku mrežu, jedan za potrebe napajanja novog korisnika – poslovne zgrade Elektre Slavonski Brod, a drugi podzemno do novog SSPMO na kčbr. 2571 k.o. Gornja Babrina. Svi elementi koji su predmet bliskog i čestog dodira su izolirani i zaštićeni. Dužina trase kabelskog dalekovoda iznosi 1550 m.

Planirani zahvat se nalazi unutar područja ekološke mreže temeljem Uredbe o ekološkoj mreži i nadležnostima javnih ustanova za upravljanje područjima ekološke mreže („Narodne novine“, br. 80/19): Područje očuvanja značajno za ptice (POP) „HR1000005 Jelas polje“.

Prema Karti prirodnih i poluprirodnih ne-šumskih kopnenih i slatkovodnih staništa Republike Hrvatske, lokacija zahvata obuhvaća stanišni tip I.2.1. Mozaike kultiviranih površina. S obzirom na to da se radi o postavljanju stupova i niskonaponske zračne mreže uz postojeću prometnicu, neće doći do gubitaka pogodnih staništa za ciljane vrste ptica. Slijedom navedenog, smatra se da se radi o utjecaju koji nije značajan te provedba zahvata neće utjecati na održavanje odnosno postizanje ciljeva očuvanja POP HR1000005 Jelas polje propisanih Pravilnikom o ciljevima očuvanja i mjerama očuvanja ciljanih vrsta ptica u područjima ekološke mreže („Narodne novine“, br. 25/20 i 38/20).

Slijedom iznijetog u provedenom postupku, analizom mogućih značajnih negativnih utjecaja predmetnog zahvata na ciljeve očuvanja i cjelovitost područja ekološke mreže, uvažavajući gore navedeno mišljenje Zavoda za zaštitu okoliša i prirode,  Prethodnom ocjenom prihvatljivosti za ekološku mrežu za namjeravani zahvat izgradnje MTS 20/0,4  kV Gospodarska zona Ruščica – jug s priključnim KDV 20 kV,  te NN 0,4 kV kabelskom mrežom,  uz pridržavanje važećih propisa iz područja zaštite okoliša, voda i održivog gospodarenja otpadom, može se isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, te se smatra  da je zahvat prihvatljiv, pa je stoga riješeno kao u izreci. 
U skladu s navedenim,  za planirani predmetni zahvat nije potrebno provesti postupak Glavne ocjene za ekološku mrežu.

Člankom 29.  stavak 2. Zakona o zaštiti prirode, propisano je da upravno tijelo provodi prethodnu ocjenu za zahvate za koje tijelo područne (regionalne) samouprave nadležno za poslove zaštite okoliša,  provodi postupak procjene utjecaja na okoliš ili postupak ocjene o potrebi procjene utjecaja na okoliš prema posebnom propisu iz područja zaštite okoliša, zatim za zahvate koji mogu imati značajan negativan utjecaj na ciljeve očuvanja i cjelovitost područja ekološke mreže, osim za zahvate iz stavka 1. istog članka.

Člankom 30. stavak 4. Zakona o zaštiti prirode, propisano je, ako nadležno tijelo isključi mogućnost značajnih negativnih utjecaja na ciljeve očuvanja i cjelovitost područja ekološke mreže, donosi rješenje da je zahvat prihvatljiv za ekološku mrežu. U skladu s navedenim, riješeno je kao u  izreci ovog Rješenja. 
Člankom 30. stavak 6. Zakona o zaštiti prirode, propisano je da rješenje iz stavaka 4. i 5. ovog članka sadrži podatke o zahvatu, podatke o ekološkoj mreži i obrazloženje razloga na temelju kojih je isključena mogućnost značajnih negativnih utjecaja zahvata na ciljeve očuvanja i cjelovitost područja ekološke mreže ili obrazloženje razloga  na temelju kojih je utvrđena obveza provedbe Glavne ocjene.

Točka 2. ovog rješenja u skladu je s odredbom članka 43. stavak 1. Zakona o zaštiti prirode, kojom je propisano da se rješenje iz članka 30. stavak 4. istog Zakona,  izdaje na rok od četiri  godine.

Točka 3. ovog rješenja u skladu je s odredbom članka 44. stavak 3. Zakona o zaštiti prirode, kojom je propisano da nadležno tijelo objavljuje rješenje iz članka 30. stavak 4. istog Zakona,  na internetskim stranicama, odnosno na internetskim stranicama Brodsko-posavske županije (www.bpz.hr).
U skladu sa odredbama stavaka 1. i 2. članka 44.  Zakona o zaštiti prirode, ovo Rješenje se dostavlja Ministarstvu gospodarstva i održivog razvoja i Inspekciji zaštite prirode. 


Uputa o pravnom lijeku
Protiv ovog Rješenja može se izjaviti žalba Ministarstvu gospodarstva i održivog razvoja, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku ili usmeno u zapisnik, ili se šalje poštom, odnosno dostavlja elektronički. 



                                                                             Viša savjetnica za zaštitu prirode i okoliša  
         
                                                                                        Ljiljana Curić, dipl.ing.






Dostaviti:
1. HEP ODS d.o.o., Elektra Slavonski Brod, Petra Krešimira IV. br. 11, 35000 Slavonski Brod
2. Ministarstvo gospodarstva i održivog razvoja, putem: pisarnica@mingor.hr; marija.petras@mingor.hr 
3. Državni inspektorat, Sektor zaštite prirode, Šubićeva 29,  10000 Zagreb
4.  - u spis predmeta

